**Povjerenstvo za provedbu**

**Javnog natječaja za prijam u službu**

 **savjetnika za promet**

KLASA: 112-02/19-01/11

URBROJ: 2140/01-06-19-4

Krapina, 27. studenog 2019.

**OPIS POSLOVA, PODACI O PLAĆI, NAČINU I PODRUČJIMA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI**

**JAVNI NATJEČAJ ZA PRIJAM U SLUŽBU**

**SAVJETNIKA ZA PROMET**

**1. OPIS POSLOVA SAVJETNIKA ZA PROMET U UPRAVNOM ODJELU ZA GOSPODARSTVO, POLJOPRIVREDU, PROMET I KOMUNALNU INFRASTRUKTURU:**

* obavlja poslove usklađivanja i koordiniranja ravnomjerne izgradnje i održavanja prometne infrastrukture
* obavlja poslove pripreme stručnih prijedloga odnosno pojedinih razvojnih programa u okviru prometa i prometne infrastrukture, te praćenje njihova ostvarivanja
* prati propise i surađuje s nadležnim institucijama radi provedbe propisa iz nadležnosti prometa i prometne infrastrukture
* obavlja i druge srodne poslove po nalogu pročelnika

**2. PODACI O PLAĆI**

Sukladno članku 12. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10.), ima pravo na plaću radnog mjesta savjetnika za promet, koju čini umnožak koeficijenta za obračun plaće 4,50, sukladno članku 2. Odluke o koeficijentima za obračun plaće službenika i namještenika u upravnim tijelima Krapinsko- zagorske županije („Službeni glasnik Krapinsko-zagorske županije“, broj 26/13., 2/15., 17/15. i 38/17.) i osnovice za obračun plaće koja sukladno Odluci o osnovici za obračun plaće službenika i namještenika u upravnim tijelima Krapinsko-zagorske županije („Službeni glasnik Krapinsko-zagorske županije“, broj 38/19.) iznosi 2.087,69 kuna bruto, uvećan za 0,5% za svaku navršenu godinu radnog staža.

**3. NAČIN I PODRUČJA OBAVLJANJA PRETHODNE PROVJERE ZNANJA I SPOSOBNOSTI KANDIDATA TE PRAVNI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI:**

**Prethodna provjera znanja i sposobnosti obuhvaća:**

* pisano testiranje,
* provjeru praktičnog rada (provjeru znanja rada na osobnom računalu),
* intervju s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom pisanom testiranju i provjeri praktičnog rada.

**Pravni i drugi izvori za pripremanje kandidata za prethodnu provjeru:**

* Zakon o lokalnoj i regionalnoj samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 123/17., 98/19.)
* Zakon o prijevozu u cestovnom promet („Narodne novine“, broj 41/18. i 98/19.)
* Zakon o komunalnom gospodarstvu („Narodne novine“, broj 68/18. i 110/18.)

Napomena: izvori za pripremanje kandidata za prethodnu provjeru znanja i sposobnosti putem pisanog testiranja su i sve možebitne izmjene i dopune navedenih izvora, a koje će biti na snazi u vrijeme održavanja pisanog testiranja.

**Način obavljanja prethodne provjere znanja i sposobnosti kandidata:**

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Javnog natječaja za prijam u službu savjetnika za promet u Upravnom odjelu za gospodarstvo, poljoprivredu, promet i komunalnu infrastrukturu (dalje u tekstu: Natječaj)

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Natječaj.

Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Nakon utvrđivanja identiteta kandidata, prethodna provjera znanja i sposobnosti započinje pisanim testiranjem. Kandidatima će biti podijeljeno 10 pitanja za provjeru znanja iz odredbi:

* Zakona o lokalnoj i regionalnoj samoupravi – 2 pitanja
* Zakon o prijevozu u cestovnom prometu – 5 pitanja
* Zakon o komunalnom gospodarstvu – 3 pitanja

Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod. Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti. Pisano testiranje traje maksimalno 30 minuta.

Nakon pisanog testiranja kandidati će pristupiti provjeri znanja rada na osobnom računalu. Provjera traje maksimalno 30 minuta, a sastoji se u praktičnoj provjeri poznavanja MS Word programa i WEB i e-mail servisa. Provjera se izvodi na osobnom računalu. Za provjeru kandidat može dobiti od 1 do 10 bodova.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Povjerenstvo za provedbu Javnog natječaja za prijam u službu savjetnika za promet (dalje u tekstu: Povjerenstvo) kroz intervju s kandidatima ocjenjuje snalažljivost, komunikativnost, kreativnost, profesionalne ciljeve i motivaciju za rad u Krapinsko – zagorskoj županiji. Rezultati intervjua boduju se s od 1 do 10 bodova.

Nakon prethodne provjere znanja i sposobnosti kandidata Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.

Izvješće o provedenom postupku i rang-listu kandidata Povjerenstvo dostavlja pročelnici koja donosi rješenje o prijmu u službu izabranog kandidata koje se dostavlja svim kandidatima prijavljenim na Javni natječaj.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Protiv rješenja o prijmu u službu izabranog kandidata, kandidat koji nije primljen u službu može podnijeti žalbu županu Krapinsko- zagorske županije u roku od 15 dana od dana primitka rješenja.

Na Javni natječaj se mogu ravnopravno prijaviti kandidati oba spola, a izrazi koji se ovom tekstu koriste za osobe, a u muškom su rodu, odnose se ravnopravno na oba spola.

**POZIV NA PRETHODNU PROVJERU ZNANJA I SPOSOBNOSTI BITI ĆE OBJAVLJEN NAJMANJE 5 DANA PRIJE PRETHODNE PROVJERE NA OVOJ WEB STRANICI I NA OGLASNOJ PLOČI KRAPINSKO-ZAGORSKE ŽUPANIJE.**

 **PREDSJEDNICA POVJERENSTVA**

 Petra Vrančić Lež